C 228/128
BG
Официален вестник на Европейския съюз
29.6.2023 г.
2.
Общи бележки 2.1.
На 15 ноември 2022 г.
Европейската комисия публикува предложението си „Към силен и устойчив сектор на водораслите в ЕС“ (1).
В съобщението се предлага разработването на нови и устойчиви начини за изхранване и снабдяване с устойчива енергия на бързо нарастващото население на света.
В съобщението се подчертава, че за да се гарантира сигурността на доставките на суровини и енергия, трябва да оползотворяваме напълно потенциала на водораслите като възобновяем източник в Европа. 2.2.
Съобщението на Европейската комисия е логично и в съответствие с публикуваните до момента документи по темата, в които се признава значителният икономически потенциал, както и социалните и екологичните ползи от широкомащабното отглеждане на микроводорасли и макроводорасли в ЕС.
В него се набелязват 23 действия, насочени към подобряване на рамката за управление и законодателството; превръщане на бизнес средата в по-благоприятна за експлоатацията на водорасли; повишаване на социалната информираност и приемането на водораслите и продуктите на тяхна основа; както и запълване на пропуските в знанията, научните изследвания, технологиите и иновациите. 2.3.
В европейските политики, като Европейския зелен пакт (2) и стратегията „От фермата до трапезата“ (3), се подчертава потенциалът на отглежданите (морски) водорасли и на другите морски храни — продукт на аквакултурата, като нисковъглероден източник на протеини за храни и фуражи.
В съобщението „Стратегически насоки за по-устойчив и конкурентоспособен сектор на аквакултурите в ЕС за периода 2021—2030 г.“
(4) се подчертава необходимостта от насърчаване на отглеждането на водорасли — както макроводорасли (морски водорасли), така и микроводорасли — за да се допринесе за постигането на няколко от целите на Европейския зелен пакт.
В своето съобщение относно устойчивите въглеродни цикли (5) Комисията признава потенциала на водораслите за синята въглеродна икономика.
В съобщението относно устойчивата синя икономика (6) се посочва и потенциалът на водораслите за гарантиране на устойчива продоволствена система и световна продоволствена сигурност. 2.4.
Водораслите са не само щадяща околната среда (и следователно „зелена“) суровина, но тяхната системна експлоатация е в съответствие с основополагащия принцип за максимално намаляване на отпадъците, залегнал в основата на синята икономика, което потенциално ги превръща едновременно в „син“ и „зелен“ продукт.
2.5.
Отглеждането на водорасли носи добавена стойност за почти всички елементи на Европейския зелен пакт:
— опазване на климата, благодарение на декарбонизацията; — снабдяване с енергия, благодарение на производството на биогаз и биогорива; — развитието на кръговостта чрез приноса за управлението на отпадъците и за целта „нулево замърсяване“; — насърчаването на здравословна и екологосъобразна продоволствена система; — опазването и възстановяването на екосистемите и биологичното разнообразие, както и развитието на екосистемните услуги; — целта „нулево замърсяване“.
Интензификацията на производството на водорасли разкрива следните конкретни възможности (7): — устойчиво производство на храни (включително бебешки) или хранителни добавки (напр. витамини или карагенани), без да се използва обработваема земя; — производство на най-съвременен биогаз и биогорива; — производство на козметични продукти, здравни продукти (лечебни екстракти, пигменти, таласотерапия) и промишлени суровини (целулоза/влакна на биологична основа) с висока добавена стойност;
(1) (2) (3) (4) (5) (6) (7)
„Към силен и устойчив сектор на водораслите в ЕС“, COM(2022) 592 final, 15 ноември 2022 г. „Европейският зелен пакт“, COM(2019) 640 final, 11 декември 2019 г. „Стратегия „От фермата до трапезата“ за справедлива, здравословна и екологосъобразна продоволствена система“, COM(2020) 381 final, 20 май 2020 г. „Стратегически насоки за по-устойчив и конкурентоспособен сектор на аквакултурите в ЕС за периода 2021—2030 г.“, COM(2021) 236 final, 12 май 2021 г. „Устойчиви въглеродни цикли“, COM(2021) 800 final, 15 декември 2021 г. „Трансформиране на синята икономика на ЕС за устойчиво бъдеще“, COM(2021) 240 final, 17 май 2021 г.
Референтни и други материали: Babich et al, Algae: Study of Edible and Biologically Active Fractions, Their Properties and Applications, Plants 2022 г., 11(6), 780; https://doi.org/10.3390/plants11060780, както и Poonam Sharma, Nivedita Sharma (2017 г.), Industrial and Biotechnological Applications of Algae: A Review, Journal of Advances in Plant Biology — 1(1):01-25.
DOI 10.14302/issn.2638-4469.japb-17-1534, https://openaccesspub.org/article/530/japb-17-1534.pdf